
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 93
din 27 mai 2015
 privind aprobarea proiectului Actului Adiţional de modificare al art. 36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10790/08.05.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa Asociaţiei de Dezvoltare „Aqua Invest Mureş”, înregistrată la Municipiul Sighişoara cu nr. 10134/04.05.2015, privind aprobarea proiectului Actului Adiţional de modificare al art. 36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit;

Văzând Raportul de specialitate al Compartimentului Investiţii - Urmărire Contracte, înregistrat cu nr. 10792/08.05.2015, prin care se propune aprobarea proiectului Actului Adiţional de modificare al art. 36 din Contractul de delegare a gestiunii serviciilor publice de alimentare cu apă şi de canalizare, înregistrat la S.C. „Compania Aquaserv” S.A. sub nr. 202662/05.03.2010 şi la A.D.I. „Aqua Invest Mureş” sub nr. 22/05.03.2010, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comert şi socială; 
În temeiul art. 36, alin. (1), (2), lit.”b”, alin. (4), lit. “d” şi lit. „f”, art. 45, alin. (2) şi al art. 115, alin. (1), lit. “b”, din Legea nr. 215/2001 privind administraţia publică locală, republicată, cu modificările şi completările ulterioare, 

HOTĂRĂŞTE :

Art. 1. Se aprobă proiectul Actului Adiţional de modificare al art. 36 din Contractul de Delegare, precum şi Politica Tarifară – anexă la Contractul de Delegare – actualizate în concordanţă cu Actul Adiţional nr. 2 la Contractul de Credit.
Art. 2. Se mandatează Preşedintele Asociaţiei de Dezvoltare Intercomunitară “Aqua Invest Mureş” dl. Ciprian Dobre, să semneze în numele şi pe seama Municipiului Sighişoara hotărârea AGA şi Actul Adiţional la Contractul de delegare a gestiunii serviciilor publice de alimentare cu apă şi de canalizare nr. 22/202.662/05.03.2010, aprobat conform dispoziţiilor articolului 1.

Art. 3. Se mandatează domnul Dan Eugen Bândea, reprezentantul Municipiului Sighişoara, pentru a vota în cadrul Adunării Generale a Asociaţiei de Dezvoltare Intercomunitară “Aqua Invest Mureş”, în sensul dispoziţiilor art. 1  din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara şi Asociaţia de Dezvoltare Intercomunitară „Aqua Invest Mureş”.

Art. 5. Prin grija Secretarul municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;
  1 ex. Secretar;
  2 ex. Compartimentul Investiţii - Urmărire Contracte ;
  1 ex. S.C. „Compania Aquaserv” S.A. Tg. Mureş;
  1 ex. Asociaţia de Dezvoltare Intercomunitară „Aqua Invest Mureş”;
  1 ex. domnul Bândea Dan Eugen.

11 ex. 

A.B.
